
             Nr.23/163/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr. 72/2005 pentru modificarea şi completarea Ordonanţei de urgenţă a Guvernului nr.64/1997 privind înfiinţarea Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, transmis comisiei cu adresa nr.P.L.X 402 din 28 septembrie 2005, pentru dezbatere în procedură de urgenţă.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                   Nr.23/163/2005

RAPORT

asupra proiectului de Lege privind aprobarea Ordonanţei de urgenţă a Guvernului nr. 72/2005 pentru modificarea şi completarea Ordonanţei de urgenţă a Guvernului nr.64/1997 privind înfiinţarea Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege privind aprobarea Ordonanţei de urgenţă a Guvernului nr. 72/2005 pentru modificarea şi completarea Ordonanţei de urgenţă a Guvernului nr.64/1997 privind înfiinţarea Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, transmis cu adresa nr.P.L.X 402 din 28 septembrie 2005, înregistrată la comisie sub nr.23/163 din 29 septembrie 2005.



Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Proiectul de lege a fost dezbătut şi adoptat de Senat, în calitate de prima Cameră sesizată, în şedinţa din 22 septembrie 2005.



Consiliul Legislativ a avizat proiectul ordonanţei de urgenţă a Guvernului cu avizul nr.798 din 29 iunie 2005.



Consiliul Economic şi Social a avizat favorabil proiectul ordonanţei de urgenţă a Guvernului cu avizul nr.1370 din 27 iunie 2005.



Comisia pentru buget, finanţe şi bănci, Comisia pentru muncă şi protecţie socială şi Comisia juridică, de disciplină şi imunităţi au avizat favorabil proiectul de lege cu avizele nr.443/30.09.2005, nr.27/267/10.10.2005, respectiv nr.31/760/07.10.2005.



Prezentul proiect de lege are ca obiect de reglementare modificarea şi completarea Ordonanţei de urgenţă a Guvernului nr.64/1997 privind înfiinţarea Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, în vederea instituirii unor dispoziţii de natură să conducă la restructurarea industriei miniere, implementarea măsurilor de atenuare a impactului social nefavorabil produs de închiderea minelor şi revitalizarea activităţilor economice în regiunile miniere.



Prin ordonanţa de urgenţă se modifică denumirea agenţiei şi atribuţiile sale şi se înfiinţează o comisie interministerială „în scopul stabilirii unei concepţii unitare în vederea realizării obiectivului şi atribuţiilor” agenţiei.



Potrivit prevederilor art.60 din Regulamentul Camerei Deputaţilor, republicat, comisia a examinat proiectul de lege în şedinţa din 6 octombrie 2005.



La dezbateri au participat, în calitate de invitaţi, în conformitate cu prevederile art.52 alin.(2), din partea Ministerului Economiei şi Comerţului – domnul Marius Viţionescu – director ANDZM şi din partea Ministerului Finanţelor Publice – doamna Maria Câmpeanu – director.



La dezbaterea acestui proiect de lege, din totalul de 23 de deputaţi membri ai comisiei, au fost prezenţi 18 deputaţi, iar raportul a fost adoptat cu unanimitate de voturi.


În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât să propună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr. 72/2005 pentru modificarea şi completarea Ordonanţei de urgenţă a Guvernului nr.64/1997 privind înfiinţarea Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, în forma adoptată de Senat.

                      PREŞEDINTE,                                         SECRETAR,    
                   Dan Ioan Popescu                                      Aurelia Vasile
Consilier,

Silvia Vlăsceanu

